Na temelju članka 34. Stavak (1) i (2) i članka 38. Zakona o izvršavanju Proračuna Federacije Bosne i Hercegovine za 2023. godinu (Službene novine Federacije BiH, broj 6/23) i Odluke o usvajanju Programa utroška sredstava s kriterijima raspodjele sredstava tekućih transfera utvrđenim Proračunom Federacije Bosne i Hercegovine za 2023. godinu, Federalnom ministarstvu kulture i sporta-Federalnom ministarstvu kulture i športa(Službene novine Federacije BiH, broj 6/23) sukladno točki III pod točka 4. pod rednim brojem 1., 2. i 3. Federalna ministrica kulture i sporta raspisuje 

        Javni poziv  za sudjelovanje u organizaciji i realizaciji

MANIFESTACIJE DANI EUROPSKOG NASLIJEĐA 2023
Manifestaciju Dani europskog naslijeđa je utemeljilo Vijeće Europe sa članicama i ima za cilj usmjeravati pozornost javnosti na očuvanje, brigu i zaštitu  kulturno-povijesnog naslijeđa širom Europe, a kroz afirmaciju i predstavljanje vlastitog  kulturnog naslijeđa kao važnog dijela zajedničke  europske baštine. Od država članica očekuje se da na popularan i način dostupan svakom čovjeku, promoviraju nužnost zaštite kulturnih dobara koja su bogatstvo i prigoda za razvoj svake zajednice.

Živa baština je odabrana tema za 2023. godinu. Kroz ovu temu će se slaviti raznovrsno nematerijalno kulturno naslijeđe širom Europe na državnim, regionalnim i lokalnim razinama, a centralne proslave i događaji  održavat će se do kraja 2023. godine  u pedeset zemalja članica.

Federalno ministarstvo kulture i športa poziva  umjetnike, izvođače, tradicionalne zanatlije i druge koji njeguju ili imaju doticaj sa naslijeđem i tradicijom Bosne i Hercegovine da sudjeluju u programima Dani europskog naslijeđa 2023.
Cilj Dana europskog nasljeđa 2023. kroz temu Živa baština je  potaknuti umjetnike, djecu i mlade, znanstvenike da kreiraju i promoviraju umjetnička autorska ili obrađena djela koja imaju doticaj sa tradicijom naroda u BiH i učiniti ih dostupnima najširem auditoriju uključujući i marginalizirane skupine.
Ovim ciljem Federalno ministarstvo kulture i športa organizacijski i strateški planira i ostvaruje potporu razvoja u oblasti kulture FBIH: razvija i potiče umjetnike/ce i njihov autorski rad, znanstvenike/ce, djecu i mlade da kreiraju, obrade izvedbe i djela drugih autora/ica koji time ispunjavaju misiju promotora/ica kulturnog naslijeđa čime se pridružuju velikoj europskoj obitelji koja slavi Dane europskog naslijeđa 2023.

Federalno ministarstvo kulture i športa s ciljem očuvanja  nematerijalne baštine i strateškog razvoja svih djelatnosti u kulturi, razvijajući autorski rad i vrijednosti, ohrabruje  umjetnike/ce da stvaraju djela koja ćemo zajedno prezentirati javnosti u okviru ovogodišnje manifestacije.
Bilo da se radi o glazbi, slikarstvu, kiparstvu, književnosti, predloženi radovi koji njeguju tradiciju, bit će prezentirani široj javnosti putem koncerta, izložbe, portala, medija te će autori/ce dobiti priznanje i nagradu Ministarstva. 
S ciljem približavanja kulturnih sadržaja i dostupnosti javnosti pozivamo Udruge, fondacije i druga pravna lica, da apliciraju za prijedlog projekata manifestacije Dani europskog naslijeđa.

Ovogodišnja manifestacija Dani europskog naslijeđa obuhvata slijedeće projekte: 
I Djeca, mladi i kulturno nasljeđe

Dostavljanje autorskih radova iz oblasti: glazba, likovna umjetnost, literarni radovi, zanati, video i dokumentaristički radovi
Uređivanje, prijelom redakcija publikacije

Tisak publikacije „Djeca, mladi i kulturno nasljeđe 2023“
Proglašenje pobjednika – centralna manifestacija

Vremenski okvir trajanja projekta: listopad -1.prosinca, 2023. godine

Maksimalan iznos za projekt: 10.000KM

II Multimedijalno obilježavanje manifestacije Dani europskog nasljeđa 2023

Kreiranje podstranice (sub page) na mrežnoj stranici Federalnog ministarstva kulture i športa „Dani europskog nasljeđa 2023“

Multimedijalni izbor najboljih radova dječjeg stvaralaštva

Produkcija, postprodukcija i emitiranje videa koji prate aktivnosti „Dani europskog nasljeđa“

Virtualna galerija radova

Vremenski okvir trajanja projekta: listopad – 31.prosinca, 2023. godine

Maksimalan iznos za projekt: 5000 KM

III Živa baština i pejzažna arhitektura 
Pejzažna arhitektura (intervencija u prostoru)

Likovni performans - street art (Intervencija u prostoru) 

Panel diskusija Street art: Murali i grafiti - zidno slikarstvo ili otpor normama

Kolektiranje autorskih radova, prijelom i redakcija publikacije za elektronsko izdanje publikacije

Vremenski okvir trajanja projekta: listopad – studeni, 2023.godine

Maksimalan iznos za projekt: 10.000 KM
IV Dani glazbe, plesa, zanata i lijepe riječi kroz nasljeđe (+18 godina)
1. Glazbeni, plesni i dramski izrazi ispred Federalnog ministarstva kulture i športa

2. Natjecanje za najbolje:

Glazbene   programske sadržaje- Etno djela

Likovne programske sadržaje - djela sa motivima iz BiH tradicije/nasljeđa 
Književne programske sadržaje - književni dani izabranih pjesama 
Plesne programske sadržaje

Vremenski okvir trajanja projekta: listopad – 30. studenoga, 2023. godine

Maksimalan iznos za projekt: 5000 KM

V Centralna manifestacija obilježavanja Dana europskog naslijeđa
Koordiniranje svih aktivnosti za prve četiri projektne cjeline

Organizacija i realizacija centralne – završne manifestacije u Mostaru
Tisak promotivnog materijala, plakata, diploma, plaketa, kataloga i ostalih pratećih sadržaja
Tehnička  potpora realizaciji manifestacije

· Kamera i računar sa programima za potrebe multimedije

· Glazbena oprema  

· Razglas 2 seta (2 aktivna stuba) i pasivna mikseta do 12 kanala.

· Mikrofon vokalni bežični 1 kom

· Mikrofon vokalni žičani  4 kom

· Mikrofon instrumentalni  3 kom

· Mikrofonski stalak 8 kom

· Kabel mikrofonski 7 kom

· kabel instrumentalni 4 kom

· Led reflektor 2 kom
· Iznajmljivanje bine
Vremenski okvir trajanja projekta: listopad – prosinac, 2023. godine

Maksimalan iznos za projekt: 40.000 KM

Javni poziv je otvoren od 2.10. do 6.10.2023.godine!
Aplikanti mogu preuzeti aplikacijske obrasce na web stranici Federalnog ministarstva kulture i športa ispod teksta poziva.

Sve aplikacije moraju stići  najdalje do navedenog datuma. Neće biti razmatrane aplikacije koje su poslane poštom 6.10.2023. godine.

Aplikanti su uz aplikacijski obrazac dužni dostaviti:

1. Uvjerenje o registraciji poreznog obveznika - Identifikacijski broj

2. Aktualni izvod iz registra (dokaz da je registrirano najmanje godinu dana od dana objavljivanja (original)
3. Potvrda od banke u kojoj je navedeno da je račun nije blokiran, iz koje je vidljiv transakcijski broj računa i ID broj korisnika (ne starije od 3 mjeseca od dana objavljivanja Javnog poziva - original ili ovjerena kopija)
4. Aplikacijski obrazac
Prijave dostaviti na adresu:
Federalno ministarstvo kulture i športa

Obala Maka Dizdara 2
71.000 Sarajevo

Sa naznakom: za  Projekt „Dani europskog nasljeđa 2023“- NE OTVARATI

Ovim Javnim pozivom pozivamo umjetnike FBIH da prijave svoje radove koji imaju dodirne točke sa temom „Europsko nasljeđe 2023“ – „Živa baština“ i sa nematerijalnom tradicijom u BiH kroz projekt pod brojem IV (2) za sljedeće umjetničke kategorije:

Glazbenici- autorska djela i obrade djela sa doticajem tradicije
Priložiti autorsko djelo ili obradu djela (moguće priložiti jedno djelo od jednog autora/obrađivača djela) koje ima doticaja sa tradicijom BIH u tekstualnom ili motivskom smislu. Djelo može biti instrumentalno, vokalno-instrumentalno za solo točke, duet, trio, kvartet, itd., ansambli pa do orkestralnih i zborskih djela. Djelo treba da traje od 3 do 4 minute (pjesma) a maksimalno 7 minuta (instrumental, vokalno instrumentalno djelo, obrada i slično). Stilski, djelo treba da bude tonalno, melodijski pjevno odnosno ritmički i harmonijski interesantno, ali da nije zabavnog nego umjetničkog karaktera. Djelo treba da bude napisano na način da ga je moguće izvesti uživo na završnom koncertu tj. napisano za „prirodne“ instrumente kao što su instrumenti sa tipkama-klavir, harmonika (i slično), trzalački - gitara (i slično),  gudački, puhački, udaraljke, bubnjevi, (i slično) sa što manje primjene električnih instrumenata (osim što je neophodno, npr. bas gitara i slično). 

Mogu se prijaviti i djela iz osnovnih ili srednjih škola FBIH ukoliko je nastavnik autor djela s kojima se aplicira.  

Autori djela i obrađivači djela su dužni dostaviti:

- ime nositelja (fizičko lice, pravno lice ili institucija)

- video snimak izvedbe (amaterski video snimak snimljeno aparatom mobitela, kamere i slično) svog djela gdje se jasno vide izvođači i jasno čuje zvuk. 

Snimak treba poslati do 3.11..2023. godine We Transfer  na mail adresu: damir.bunoza@fmks.gov.ba
- notiranu melodiju glasa sa potpisanim tekstom, šifriranim akordima (za djela u obliku pjesme)

- navesti broj članova izvođača

- instrumentaciju djela

- imena solista 

- imena autora/aranžera/tekstopisca.

Djela sa većim brojem izvođača (ansambl, orkestar, zbor,) ukoliko nisu u mogućnosti napraviti snimak izvedbe, mogu poslati djelo notalno ispisano u programu Sibelius 5, 6 ili 7. Snimak izvedbe (sa probe) mogu naknadno poslati do 7 dana prije nastupa.

Javni poziv za slanje djela/radova za glazbenike je od 3.10 do 3.11. 2023. godine.

Stručno povjerenstvo donosi izbor odabranih djela do 15.11.2023.

Mjesto održavanja centralne manifestacije na kojoj će radovi biti predstavljeni i najbolji nagrađeni je HDHS Kosača u Mostaru 12.12.2023. godine.      

Slikarstvo - djelo sa motivima iz tradicije/nasljeđa naroda u BiH
- dostaviti po sljedećim kriterijima:
 - nositelj djela: ime i prezime, mjesto prebivališta i kontakt umjetnika
 - veličina slike minimalno od 30 x 30 cm, a maksimalno do 1m x 1m.
- tehnike slikanja su ostavljene na izbor autoru/ci 

- umjetnici su dužni u prvom krugu dostaviti fotografiju slike na email: damir.bunoza@fmks.gov.ba putem We Transfer.  Nakon izbora slika putem fotografija, umjetnici su dužni zaštićenu sliku dostaviti osobno u Federalno ministarstvo kulture i športa.

- dostaviti trošak prijevoza za dostavljanje slike.

Fotografiju slike dostaviti od 3.10.2023. do 3.11.2023- godine.

Izabrane slike dostaviti 15.11.2023 u zgradu FMKS (Obala Maka Dizdara 2)

Izložba će biti u galeriji Kraljice Katarine u HDHS Kosača u Mostaru                           
12.12. 2023. godine.

Broj izabranih djela je: 15.  

Književnost - Poezija 
Uz ime i prezime, prebivalište i kontakt autora dostaviti pjesmu po sljedećem kriteriju:

· Naziv pjesme

· Pjesme može biti stihična ili strofična

· Ne smije biti nigdje objavljena ()pjesma treba biti novonastala.

· Autor može priložiti jednu pjesmu 

Dostaviti pjesme na e-mail: damir.bunoza@fmks.gov.ba od 3.10 2023. do 3.11.2023.

Stručno povjerenstvo će izabrati pjesme do 15.11.2023. 

Broj izabranih pjesama je 20.
Izrada zbirke izabranih pjesama će biti finalizirana do 25.11.2023.

Književna večer uz promociju knjige će biti u sklopu Slikarske izložbe u Galeriji Kraljice Katarine u HDHS Kosača u Mostaru.

